9. ΝΟΜΟΘΕΤ. ΔΙΑΤΑΓΜΑ υπ’ αριθ. 3004 της 10/15 Σεπτ. 1954 Περί θέσεως διατάξεών τινων αφορωσών εις την προστασίαν των ελαιοπυρήνων και την εισφοράν δακοκτονίας. Άρθρ.1.-(Αντικαθίστανται αι δύο πρώται παράγραφοι του άρθρ. 3 του Ν.Δ.2686/1953). Άρθρ.2.-Η αληθής έννοια του άρθρου δευτέρου του Νόμ. 2146/1952 «περί κυρώσεως των υπ’ αριθ. 1250 της 20.11.1951 και 106/2.2.1952 πράξεων του Υπουργικού Συμβουλίου κλπ.» είναι, ότι εις ας περιοχάς δεν επραγματοποιήθη η ολοκληρωτική είσπραξις των κατά τα έτη 1950, 1951 και 1952 δαπανηθέντων δια την καταπολέμησιν του δάκου εν ταις περιοχαίς ταύταις, επιβάλλεται εισφορά και κατά τας επομένας της του έτους 1952-1953, ελαιοκομικάς περιόδους μέχρις ολοκληρωτικής εισπράξεως των, προς τον σκοπόν τούτον, δαπανηθέντων ποσών, της επιβολής και εισπράξεως της εισφοράς ταύτης γιγνομένης κατά το σύστημα του Νόμ. 2146/1952 και κατά το Β.Δ. της 15.8.1952 «περί της κατά την ελαιοκομικήν περίοδον 1952-1953 εισφοράς δακοκτονίας». Άρθρ.3.-(Προσωρινής ισχύος). Άρθρ.4.-(Προστίθεται δεύτερον εδάφιον εις το τέλος της παρ. 4 του άρθρου 6 του Ν.Δ. 2939/1954). 16.Κ.β.9 Ταμεία Ελιάς-Δακοκτονία

[Source: greek_legal_code_raptarchis | Tokens: 958]